《郡守沈元节招饮当湖和沈刚夫秀才》
明代·林光

笑把当湖作故乡，话投诸阮总贤良。氤氲春色催人醉，夹杂汀花入酒香。

几许扁舟来我辈，满前生意为谁芳。湖南一点星浮水，安得层楼揖太阳。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。